
PATVIRTINTA
Šakių rajono savivaldybės
administracijos direktoriaus
2026 m. kovo    d. įsakymu Nr. AT- 

ŠAKIŲ RAJONO SAVIVALDYBĖS ADMINISTRACIJOS
BARZDŲ SENIŪNIJA

2026–ŲJŲ METŲ VEIKLOS PLANAS

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Šakių rajono savivaldybės misija – plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus. 

BARZDŲ SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

BARZDŲ SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

STRATEGINIUS TIKSLUS ĮGYVENDINANTYS UŽDAVINIAI

Atsižvelgiant į Šakių rajono savivaldybės prioritetines kryptis, Barzdų seniūnijos uždaviniai:
· Formuoti šiuolaikinę susisiekimo infrastruktūrą;
· Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams;
· Mažinti socialinės dezintegracijos ir skurdo prielaidas;
· Užtikrinti savivaldybės funkcijų ir įsipareigojimų vykdymą;
· Gerinti viešojo valdymo praktiką.

Šakių rajono savivaldybės 2026–2035 metų strateginiame plėtros plane numatyta Šakių rajono savivaldybės vizija: patogus gyventi zanavykų kraštas, puoselėjantis tradicijas ir užtikrinantis darnią plėtrą bei gyvenimo kokybę.
Šakių rajono savivaldybės 2026–2028 metų strateginis veiklos planas parengtas vadovaujantis strateginiame plėtros plane nustatytais tikslais, uždaviniais ir priemonėmis. Strateginio veiklos plano uždavinių pasiekimai ir programų įgyvendinimas prisidės prie strateginiame plėtros plane nustatytų tikslų, uždavinių ir priemonių įgyvendinimo. 


STRATEGINIUS UŽDAVINIUS ĮGYVENDINANČIOS PROGRAMOS

Šakių rajono savivaldybės administracijos Barzdų seniūnija, vykdydama savo veiklą, prisideda prie Šakių rajono savivaldybės strateginio 2026–2028 metų veiklos plano šių programų įgyvendinimo: 
1. Teritorijų vystymo ir ekonominės aplinkos gerinimo programa (kodas 001) ;
2. Sveikatos stiprinimo ir socialinės integracijos didinimo programa (kodas 003);
3. Valdymo programa (kodas 004).

VEIKLOS APŽVALGA PAGAL SENIŪNIJOS METINĮ VEIKLOS PLANĄ

2026 m. Barzdų seniūnijos numatytos ir vykdomos funkcijos vadovaujantis patvirtintu seniūnijos 2026 metų veiklos planu:
Barzdų seniūnijos pagrindinis tikslas 2026 m. – gerinti gyvenimo kokybę seniūnijoje, kuriant sveiką, saugią ir švarią aplinką. Įgyvendinant Barzdų seniūnijos 2026 metų strateginio veiklos plano programoje iškeltus uždavinius, vykdant savarankiškas ir deleguotas funkcijas, seniūnijos gyventojai bus aptarnaujami laiku ir kokybiškai. Bus suteikta reikalinga informacija, išduodamos pažymos ir kiti reikalingi dokumentai, suteikiama reikalinga socialinė pagalba, įstatymų nustatyta tvarka atliekami notariniai veiksmai, organizuojamos gyventojų ir bendruomenių sueigos, vykdoma kultūros – istorijos paminklų priežiūra, gerinama vietinės reikšmės kelių būkle. Siekiama efektyviai išnaudoti visus esamus rezervus nedarbui mažinti. Nustatyta tvarka seniūnija teiks valstybės ir savivaldybės institucijoms statistines žinias ir ataskaitas, atliks kitas tarybos sprendimu, mero potvarkiu ar administracijos direktoriaus įsakymu deleguotas funkcijas. Bus kuriama saugi ir švari aplinka bendruomenės nariams ir seniūnijos svečiams.
Seniūnijoje, 2026 m. sausio 1 d. duomenimis, gyveno 779 gyventojai ir 8 įrašyti į GVN apskaitą. Seniūnijoje įgyvendinta DVS sistema ir visi dokumentai registruojami ir siunčiami naudojantis DVS sistema. Šakių rajono savivaldybės tarybos 2009 m. spalio 29 d. sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, Barzdų seniūnijoje patvirtintos keturios seniūnaitijos: Barzdų, Baltrušių, Buktiškių, Žilių.
DUOMENYS APIE SENIŪNIJĄ

	1.
	Seniūnijos plotas
	ha
	7125

	2.
	Bendras kelių ir gatvių ilgis
	km
	70,700

	3.
	Atliekų tvarkymo darbai
	t
	3,3

	4.
	Šienaujamų, prižiūrimų pakelių
	km
	120

	5.
	Gatvių apšvietimas tamsiu paros metu
	val.
	1780

	6.
	Kapinių teritorijų plotas
	ha
	2,59

	7.
	Aptarnaujamų šviestuvų skaičius
	sk.
	123

	8.
	Seniūnijos prižiūrimų želdinių plotas 
	ha
	12,20

	9.
	Prižiūrimų kelių ilgis
	km
	70,700

	10.
	Socialinio būsto remontas
	sk.
	0

	11.
	Socialiai remtinų asmenų skaičius
	sk.
	170



PLANUOJAMI BARZDŲ SENIŪNIJOS 2026 METŲ VEIKLOS PLANO REZULTATAI

Įgyvendinant Barzdų seniūnijos 2026 metų veiklos planą bus siekiama prisidėti prie Šakių rajono savivaldybės strateginiame 2026–2028 metų plėtros plane numatytų tikslų įgyvendinimo:
· Skatinti ekonominę plėtrą ir užtikrinti teritorijų vystymą;
· Didinti švietimo ir kultūros paslaugų prieinamumą ir kokybę;
· Didinti socialinę gerovę;
· Stiprinti vietos savivaldą.

Barzdų seniūnija 2026 m. įgyvendina:
·  Šakių rajono savivaldybės strateginio 2026–2028 metų veiklos plano programos kodas 001 „Teritorijų vystymo ir ekonominės aplinkos gerinimo programa“ uždavinio „Formuoti šiuolaikinę susisiekimo infrastruktūrą“ priemonę „Kelių ir gatvių kokybės užtikrinimas“. Įgyvendinant šią priemonę 2026 m. pagal poreikį bus tvarkomi apie 72 km ilgio žvyruoti seniūnijos keliai. Numatyta suremontuoti probleminius kelio ruožus. Pagal Barzdų seniūnijos vietinės reikšmės kelių (gatvių) tiesimo, taisymo (remonto) prioritetinį sąrašą 2026–2028 metams 2026 metais planuojami atlikti inžinerinio statinio (kelio/gatvės) kapitalinio remonto, rekonstrukcijos, naujos statybos darbai, pagal parengtą projektą, objekte:  Barzdų mstl., Bažnyčios g. Nr. B-III-33
·  Šakių rajono savivaldybės 2026–2028 metų strateginio veiklos plano programos kodas 001 „Teritorijų vystymo ir ekonominės aplinkos gerinimo programa“ seniūnijos uždavinio „Užtikrinti savivaldybės teritorijų vystymosi kryptingumą, jų prieinamumą ir atitiktį gyventojų poreikiams“ ir uždavinio priemonę „Aplinkos ir atliekų tvarkymo sistemos gerinimas“.
Įgyvendinant 2026 m. šias priemones bus vykdomas intensyvus Barzdų miestelio gatvių, pakelių, takų tvarkymas, šaligatvių ir vietinės reikšmės kelių pakraščių priežiūra, pjaunama žolė, genėjami medžiai, prižiūrimai želdiniai. Įgyvendinant veiklą „Aplinkotvarkos darbai Barzdų seniūnijoje“, planuojama surinkti 60 tonų šiukšlių, jas išrūšiuoti. Nuolat prižiūrimas gatvių ir kitų viešųjų vietų apšvietimas. Seniūnijos teritorijoje bus atlikti šaligatvių, gatvių priežiūros ir valymo darbai. Želdinių plotai bus prižiūrimi ir tvarkomi pagal poreikį. Numatoma nusipirkti želdinių viešųjų erdvių puošimui. Vykdys 4 veikiančių ir 7 neveikiančių kapinių, kitų saugomų bei turinčių išliekamąją vertę objektų tvarkymo pagalbinius darbus, teritorijų aplink visuomeninius pastatus priežiūrą. Baltrušių k. numatyti priešgaisrinio telkinio tęstiniai darbai: melioracinių sprendinių įgyvendinimas. Viešojoje erdvėje Nepriklausomybės g. planuojami tęstiniai laisvalaikio erdvės įrengimo darbai – elektros apskaitos įvedimas. Priešgaisriniame punkte – garaže, planuojama atlikti santechnikos ir šildymo sistemų įrengimo darbus bei įsigyti reikalingas medžiagas ir vandens įvado darbai. Viešosios erdvės Kudirkos Naumiesčio g. apželdinimas.  Bus mokamas darbo užmokestis ir socialinis draudimas aplinkos išlaikymo darbuotojams.  
·  Šakių rajono savivaldybės 2026–2028 metų strateginio veiklos plano programos kodas 003 „Sveikatos stiprinimo ir socialinės integracijos didinimo  programa“ uždavinio „Mažinti socialinės dezintegracijos ir skurdo prielaidas“ ir priemonę „Užtikrinti finansinės pagalbos teikimą Barzdų seniūnijos gyventojams (išmokos, mokėjimams ir kt.)“. Bus teikiama reikalinga socialinė pagalba 5 vienišiems, 10 nuolatinės priežiūros ir 5 turintiems specialiųjų nuolatinės slaugos poreikius asmenims. Pagal poreikį asmenys bus aprūpinami techninės pagalbos priemonėmis, asmenims, kurie atliks visuomenei naudingą veiklą, bus perkamos darbo priemonės. Atsižvelgiant į poreikį bus išmokėtos vienkartinės socialinės pašalpos. Visuomenei naudingiems darbams atlikti planuojama pasitelkti apie 25 seniūnijos gyventojų, kurie atliks įvairius aplinkos priežiūros darbus. 
·  Šakių rajono savivaldybės 2026–2028 metų strateginio veiklos plano programos kodas 003 „Sveikatos stiprinimo ir socialinės integracijos didinimo programa“ uždavinio „Mažinti socialinės dezintegracijos ir skurdo prielaidas“ ir priemonę „Savivaldybės gyventojų užimtumo skatinimas“ bus įdarbinti 2 Barzdų seniūnijos gyventojai.
·  Šakių rajono savivaldybės strateginio 2026–2028 metų veiklos plano programos kodas 004 „Valdymo programa“ seniūnijos uždavinio „Užtikrinti savivaldybės funkcijų ir įsipareigojimų vykdymą“ priemonę „Savivaldybės valdymo ir funkcionalumo užtikrinimas“ planuojama, kad vienas seniūnijos darbuotojas kels kvalifikaciją ir įgys žinių, kurias galės efektyviai panaudoti darbe. Administracinis pastatas ir visi kiti seniūnijai priklausantys pastatai šildomi iš pakelių tvarkymo darbų metu pagamintų malkų ir smulkintų šakų, papildomai administracinio pastato šildymui perkamos tik anglys. Planuojamos seniūnijos išlaidos transportui, kanceliarinėms prekėms ir komunalinėms paslaugoms. Barzdų seniūnijos administracinio pastato tęstiniai išorės apdailos darbai ir iškabos/ šviesdėžės įrengimas. Numatomas seniūnijos administracinio pastato pirmame aukšte susidėvėjusių šildymo vamzdynų keitimas. Planuojamas seniūnijos administraciniame pastate esančio jaunimo erdvės kapitalinis remontas ir seniūnijos darbuotojų poilsio zonos patalpų kosmetinis remontas.
·  Šakių rajono savivaldybės strateginio 2026–2028 metų veiklos plano programos kodas 004 „Valdymo programa“ uždavinio“ Gerinti viešojo valdymo praktiką“ priemonę „Administracinės naštos mažinimo priemonių įgyvendinimas“. Įgyvendinat šią priemonę bus dirbama su gyvenamosios vietos deklaravimo sistema (GVDS), DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema), PERSONALAS (personalo valdymo sistema), SVS (sutarčių valdymo sistema). Įgyvendinant šią priemonę bus išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis įstaigos veiklos klausimais. Išduodami leidimai laidoti. Išduodamos rekomendacijos gauti leidimui saugotinų medžių ir krūmų kirtimo, persodinimo ar kitokio pašalinimo, genėjimo darbams. Nuolat bus vykdomos gyvenamosios vietos deklaravimo funkcijos: faktinę gyvenamąją vietą patvirtinančių pažymų išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita. Atliekami notariniai veiksmai, sudaromi testamentai. 
Įgyvendinant 2026 metų veiklos planą bei tikslą bus užtikrintas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija įsipareigoja laiku planuoti ir efektyviai naudoti finansinius, žmogiškuosius bei materialinius išteklius, apibendrinti statistinius praeitų metų veiklos duomenis ir pateikti juos ataskaitoje seniūnijos gyventojams, bendruomenėms ir administracijos direktoriui.
Seniūnijos funkcijos 2026 m.:
· neviršydama savo įgaliojimų, Seniūnijos teritorijoje organizuoja ir kontroliuoja savivaldybės institucijų sprendimų įgyvendinimą arba pati juos įgyvendina;
· dalyvauja vertinant atskirų šeimų (asmenų) gyvenimo sąlygas bei poreikius ir surašant buities ir gyvenimo sąlygų patikrinimo aktą, teikia savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvauja vykdant vaiko teisių apsaugą, užtikrina prevencinės pagalbos vaikui ir šeimai organizavimą, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimą ir darbą su socialinę riziką patiriančiomis šeimomis;
· renka ir merui teikia duomenis, reikalingus savivaldybės teritorijoje gyvenančių vaikų apskaitai;
· registruoja žemės, vandens telkinių, miško sklypų savininkų, valdytojų ir naudotojų pranešimus apie medžiojamųjų gyvūnų ir griežtai saugomų rūšių laukinių gyvūnų padarytą žalą ir teikia duomenis Savivaldybės administracijos direktoriui;
· dalyvauja rengiant ir įgyvendinant kaimo plėtros programas;
· dalyvauja organizuojant ir įgyvendinant civilinę saugą;
· dalyvauja rengiant ir įgyvendinant gyventojų užimtumo programas;
· dalyvauja organizuojant vietos gyventojų apklausas, atliekant gyventojų ir būstų, kitus visuotinius surašymus;
· dalyvauja kuriant ir įgyvendinant informacinės visuomenės plėtros programas;
· dalyvauja organizuojant gyventojų sporto ir kultūros renginius;
· dalyvauja organizuojant viešuosius darbus ir visuomenei naudingą veiklą;
· organizuoja nemokamus viešuosius darbus nustatyta tvarka pasiųstiems asmenims;
· organizuoja ir (arba) kontroliuoja savivaldybės kelių, bendrojo naudojimo teritorijų, kapinių, želdinių, gatvių, šaligatvių, aikščių, automobilių stovėjimo aikštelių valymą ir priežiūrą, gatvių ir kitų viešų vietų apšvietimą, viešųjų tualetų paslaugų teikimą;
· dalyvauja vykdant socialinės paramos teikimą ir socialinių išmokų, pašalpų mokėjimą bei kontrolę;
· teisės aktų nustatyta tvarka dalyvauja įgyvendinant valstybės perduotas funkcijas žemės ūkio srityje;
· dalyvauja rengiant ir įgyvendinant vietos veiklos grupių programas ir vietos plėtros strategijas;
· tvarko priskirtus registrus ir nustatyta tvarka teikia duomenis;
· tvarko gyvenamosios vietos deklaravimo duomenų ir gyvenamosios vietos nedeklaravusių asmenų apskaitą, išduoda seniūnijos aptarnaujamos teritorijos gyventojams Lietuvos Respublikos gyvenamosios vietos deklaravimo įstatyme nustatytus, taip pat įstatymuose numatytus kitus faktinę padėtį patvirtinančius dokumentus;
· Vyriausybės nustatyta tvarka išduoda leidimus laidoti, jeigu seniūnijos aptarnaujamoje teritorijoje atlieka kapinių priežiūrą;
· dalyvauja organizuojant viešųjų paslaugų teikimą ir (ar) prižiūrint, kaip teikiamos viešosios paslaugos, teikia pasiūlymus savivaldybės administracijai dėl viešųjų paslaugų teikimo gerinimo, o Lietuvos Respublikos vietos savivaldos įstatymo 54 straipsnio 2 dalyje numatytais atvejais pati teikia šias paslaugas;
· užtikrina tinkamą Seniūnijos dokumentų tvarkymą, naudojimą ir saugojimą;
· teisės aktų nustatyta tvarka organizuoja Seniūnijoje esančio turto inventorizaciją;
· organizuoja Seniūnijoje esančio ilgalaikio ir trumpalaikio turto efektyvų valdymą ir naudojimą;
· dalyvauja įgyvendinant Seniūnijoje kultūrinių renginių, kuriuos rengia kultūros įstaigos, projektus;
· vykdo rajono savivaldybei nuosavybės teise priklausančių gyvenamųjų patalpų administravimą;
· atlieka kitas Lietuvos Respublikos vietos savivaldos įstatymo ar Savivaldybės tarybos sprendimu nustatytas, funkcijas. 
Įgyvendinant Barzdų seniūnijos 2026 metų planą bei uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai bus aptarnaujami laiku ir kokybiškai. Bus suteikiama reikalinga informacija, išduodamos pažymos, suteikiama reikalinga socialinė pagalba, deklaruojama gyvenamoji vieta ir atliekamos kitos funkcijos. Kuriama saugi ir švari aplinka bendruomenės nariams, seniūnijoms svečiams. 



Seniūnė                                                                                                                     Jurgita Didžiulienė


